İnformasiya Texnologiyaları Problemləri (jurnal)

**İnformasiya Texnologiyaları Problemləri** — elmi-praktiki jurnal. AMEA İnformasiya Texnologiyaları İnstitutunun jurnalı. Jurnal 27 yanvar 2010-cu il tarixdə Azərbaycan Respublikasının Ədliyyə Nazirliyində qeydiyyatdan keçmişdir. Jurnal Azərbaycan Respublikasının Prezidenti yanında Ali Attestasiya Komissiyasının  “Azərbaycan Respublikasında dissertasiyaların əsas nəticələrinin dərc olunması tövsiyə edilən dövri elmi nəşrlərin siyahısı”na daxildir.
Jurnal "Copernicus", "INSPEC" və "Google Scholar" indeksləşmə bazalarına daxildir.

## Jurnalın əhatə etdiyi əsas istiqamətlər
* İnformasiya-kommunikasiya texnologiyaları
* Veb-texnologiyaları
* İnformasiya-hesablama texnologiyaları
* Proqram mühəndisliyi
* Coğrafi informasya texnologiyaları
* Multimedia texnologiyaları
* Biometrik informasiya texnologiyaları
* Verilənlərin intellektual analizi
* Optimallaşdırma və modelləşdirmə
* Bilik mühəndisliyi
* İnformasiya təhlükəsizliyi və kriptoqrafiya
* Risklərin idarə olunması
* Sosial-iqtisadi sistemlərdə idarəetmə
* Sosial şəbəkələrin analizi
* Qərarların qəbul edilməsi texnologiyaları
* Neyroinformatika
* İntellektual informasiya sistemləri
* Audio informasiya texnologiyaları
* Verilənlər bazasının idarə olunması sistemləri

## Jurnalın redaksiyası
* Fəxri baş redaktor: Lütfi Zadə ─ professor, Kaliforniya Universiteti (Berkli, ABŞ)
* Baş redaktor: Rasim Əliquliyev ─ akademik (Bakı, Azərbaycan)
* Məsul redaktor: Zərifə Cəbrayılova  ─ texnika üzrə fəlsəfə doktoru, dosent (Bakı, Azərbaycan)

**Redaksiya heyəti:**
* Əli Abbasov ─ akademik (Bakı, Azərbaycan)
* Тelman Əliyev  ─ akademik (Bakı, Azərbaycan)
* Fikrət Əliyev ─ akademik (Bakı, Azərbaycan)
* Aleksandr Afanasyev ─ fizika-riyaziyyat elmləri doktoru, professor (Moskva, Rusiya)
* Aleksandr Tuzikov ─ fizika-riyaziyyat elmləri doktoru, professor (Minsk, Belarus)
* Məhəmməd Əhmədov ─ t.e.d., professor (Sumqayıt, Azərbaycan) 
* Ələkbər Əliyev  ─ t.e.d., professor (Bakı, Azərbaycan)
* Məsumə Məmmədova  ─ t.e.d., professor (Bakı, Azərbaycan)
* Əfəndi Nəsibov ─ f.-r.e.d., professor (İzmir, Türkiyə)
* Nadir Ağayev ─ t.e.d., professor (Bakı, Azərbaycan)  
* Rasim Nəbiyev ─ t.e.d., professor (Bakı, Azərbaycan)
* Vitali Titov ─ t.e.d, professor (Kursk, Rusiya)
* Vidadi Musayev  ─ t.e.d., dosent (Bakı, Azərbaycan)
* Аkif  Süleymanov ─ t.e.d., dosent (Gəncə, Azərbaycan)
* Tatyana Baydık ─ t.e.d., dosent (Mexiko, Meksika) 
* Şahnaz Şahbazova ─  t.e.d., dosent (Bakı, Azərbaycan)
* Ramiz Alıquliyev  ─ t.e.d. (Bakı, Azərbaycan)
* Nizami Hasilov ─ f.-r.e.d. (Ankara, Türkiyə)
* Adil Bağırov ─ riyaziyyat üzrə fəlsəfə doktoru, professor (Ballarat, Avstraliya) 
* Xanbaba Bayramov ─ texnika üzrə fəlsəfə doktoru, professor (Bakı, Azərbaycan)
* Cey-Hi Kim ─ texnika üzrə fəlsəfə doktoru, professor (Seul, Koreya Respublikası)
* Seunq-Vu Seo ─ texnika üzrə fəlsəfə doktoru, professor (Seul, Koreya Respublikası)
* Əlirza Xastan ─ riyaziyyat üzrə fəlsəfə doktoru, dosent (Zəncan, İran İslam Respublikası)
* Şahin Əmrahov ─ riyaziyyat üzrə fəlsəfə doktoru, dosent (Ankara, Türkiyə)
* Əlövsət Əliyev  ─ iqtisad üzrə fəlsəfə doktoru, dosent (Bakı, Azərbaycan)
* Тofiq Kazımov ─ fizika-riyaziyyat üzrə fəlsəfə doktoru, dosent (Bakı, Azərbaycan)
* Raif Rüstəmov  ─ riyaziyyat üzrə fəlsəfə doktoru, dosent, (Bedminster, ABŞ)
* Firudin Ağayev ─ texnika üzrə fəlsəfə doktoru, dosent (Bakı, Azərbaycan)
* Rəşid Ələkbərov ─ texnika üzrə fəlsəfə doktoru, dosent (Bakı, Azərbaycan)
* Yadigar İmamverdiyev ─ texnika üzrə fəlsəfə doktoru, dosent (Bakı, Azərbaycan)
* Ramiz Şıxəliyev  ─ texnika üzrə fəlsəfə doktoru, dosent (Bakı, Azərbaycan)
* Norisma Binti İdris –  texnika üzrə fəlsəfə doktoru (Kuala Lumpur, Malayziya)
* Qəzənfər Orucov ─ texnika üzrə fəlsəfə doktoru (Bakı, Azərbaycan)
* Asad Abdi  ─ texnika üzrə fəlsəfə doktoru (Kuala Lumpur, Malayziya)
* Fərhad Yusifov  ─ texnika üzrə fəlsəfə doktoru, dosent (Bakı, Azərbaycan)
* Vüqar Musayev   ─ texnika üzrə fəlsəfə doktoru (Bakı, Azərbaycan)
* Kan Те-Un ─ professor (Decon, Koreya Respublikası)  

## Etik qaydalar
Nəşr etikası və sui-istifadə halları haqqında qaydalar

”İnformasiya Texnologiyaları Problemləri’’ jurnalı və onun elmi redaktorları nəşr fəaliyyətinin  bütün mərhələlərində  ədalətli və peşəkar iş icra etməyi öhdəliklərinə götürürlər. Jurnalın nəşrində iştirak edən bütün tərəflərin (müəlliflər, jurnalın redaktorlar, rəyçilər və nəşriyyatçı) gözlənilən etik qaydalara əməl etmələri tələb olunur. Jurnalın etik qaydaları “Nəşriyyat Etikası Komitəsi”nin (COPE) tələblərinə əsasən hazırlanmışdır.

**1.Redaktorların vəzifələri** 

**Əlyazmanın nəşri haqqında qərarların qəbulu** 

Jurnalın redaktoru jurnalın redaksiyasına daxil olan məqalələrin seçilməsi ilə bağlı məsuliyyət daşıyır. Redaktor jurnalın redaksiya heyətinin siyasətini rəhbər tuta  bilər və qanuni tələblərə uyğun olaraq böhtan, müəlliflik hüququnun pozulması və plagiatlıq kimi halları aşkarlaya bilər. Redaktor bu sahədə qərar verərkən digər redaktor və ya rəyçilərlə məsləhətləşə bilər.

**Ədalətlilik**

Redaktor müəllifin irqindən, cinsindən, cinsi mənsubiyyətindən, dinindən, etnik mənsubiyyətindən, vətəndaşlığından və siyasi baxışlarından asılı olmayaraq əlyazmaların intellektual  məzmununu qiymətləndirir.

**Konfidensiallıq**

Redaktor və redaksiya heyətinin üzvləri qəbul olunan əlyazma haqqında məlumatı müəlliflər, rəyçilər, digər redaksiya məsləhətçiləri və nəşriyyatçıdan başqa heç  kimə açıqlamamalıdır.

**Maraqların toqquşması**

Məqalələr redaktor və ya redaksiya heyətinin üzvləri tərəfindən müəllifin yazılı razılığı olmadan tədqiqat məqsədləri üçün istifadə oluna bilməz. Redaktorun hər  hansı bir müəllif, təşkilat və ya şirkət ilə  əməkdaşlıqdan, rəqabətdən və ya digər münasibətlərdən irəli gələn münaqişələri olduqda, həmin redaktor bu məqalələrin qiymətləndirilməsindən imtina edir və  bu redaksiya heyətinin  digər üzvlərinə həvalə olunur.

**2.Rəyçilərin vəzifələri**

**Redaksiya qərarlarına dəstək**

Rəy prosesi redaktor və redaksiya heyətinə redaksiya qərarlarının qəbul olunmasına dəstək verir, eyni zamanda  müəllifə məqalənin təkmilləşdirmək üçün  imkan yaradır.

**Rəyçilikdən imtina**

Seçilmiş hər hansı rəyçi özünü məqaləyə rəy vermək üçün hazır olmadığını və ya tələb olunan müddətdə rəy verməyin mümkün olmadığını hesab edərsə, bu barədə redaktoru məlumatlandırmalı və ya rəyvermə prosesindən imtina etməlidir.

**Konfidensiallıq**

Rəy üçün qəbul olunnmuş hər hansı əlyazma konfidensial sənəd kimi dəyərləndirilməlidir. Onlar redaktor tərəfindən səlahiyyətləndirilmiş şəxslərdən başqa digərləri ilə müzakirə oluna bilməz.

**Obyektivlik**

Rəy prosesi obyektiv icra edilməlidir. Müəllifin şəxsiyyətini tənqid etmək yolverilməzdir. Rəyçilər öz fikirlərini əsaslandırmalıdırlar.

**İstinadlar**

Rəyçilər müəlliflər tərəfindən başqalarına aid olan, lakin istinad edilməmiş fikirləri aşkar etməlidirlər. Əvvəlcədən digər müəlliflər tərəfindən nəşr olunmuş tədqiqat nəticələrinə istinad olunmalıdır. Rəyçi əlyazmalar arasında hər hansı oxşarlıq aşkar etdikdə, bu halı redaktorun diqqətinə çatdırılmalıdır.

**Maraqların toqquşması**

Müəllifin yazılı razılığı olmadan onun nəşr olunmamış materialı rəyçinin öz tədqiqatında istifadə oluna bilməz. Rəy prosesində əldə olunmuş məlumat və ideyaların konfidensiallığı qorunmalı və şəxsi məqsədlər üçün istifadə olunmamalıdır. Rəyçilər hər hansı bir müəllif, təşkilat və ya şirkət ilə  əməkdaşlıqdan, rəqabətdən və ya digər münasibətlərdən yaranan münaqişələr mövcud olduqda müvafiq əlyazmalara rəyçilikdən imtina etməlidirlər.

**3.Müəlliflərin vəzifələri**

**Nəticələrin hesabatı**

Orijinal tədqiqatın müəllifləri tədqiqat işi haqqında dəqiq hesabatı, eləcə də, onun aktuallığının obyektiv müzakirəsini təqdim etməlidir. Tədqiqat işində istifadə olunmuş verilənlər dəqiq təsvir olunmalıdır. Məqalə digərlərinə ondan faydalanmaq üçün kifayət qədər detalları və istinadları əhatə etməlidir. Saxtakarlıq və qeyri-dəqiq məlumatlar yolverilməzdir. Rəy və nəşr olunacaq məqalələr dəqiq və obyektiv olmalı, redaksiya heyətinin rəyləri açıq  ifadə olunmalıdr.

**Əlyetərlik və saxlama**

Redaksiya müəlliflərdən tədqiqatda istifadə olunan məlumatların təqdim edilməsini tələb edə bilər və müəyyən vaxt ərzində bu məlumatları saxlamaq üçün müraciət oluna bilər.

**Orijinallıq və Plagiatlıq**

Müəlliflər orijinal məqalələr təqdim etməli, digər müəlliflərin məqalələrinə müarciət etdikləri halda istinaddan və sitatdan istifadə etməlidirlər.

**Təkrarçılıq və paralel nəşr**

Müəllif eyni tədqiqat işini əhatə edən əlyazmanı birdən çox jurnalda nəşr edə bilməz. Eyni əlyazmanı birdən çox jurnala təqdim etmək qeyri-etik nəşriyyat fəaliyyətidir və qəbuledilməzdir. Ümumiyyətlə, müəllif əvvəllər nəşr olunmuş məqaləni digər  jurnallara təqdim edə bilməz.

**İstinadlar**

Digər müəlliflərin məqalələrinə müraciət edildikdə istinad göstərilməlidir. Müəlliflər tədqiqat işininin mahiyyətini müəyyənləşdirən nəşrlərə istnad etməlidirlər. Üçüncü tərəf ilə müzakirə, əməkdaşlıq zamanı əldə edilmiş məlumat mənbənin açıq razılığı olmadan istifadə  oluna bilməz. Əlyazmalara qrant müraciətləri kimi konfidensiallıq tələb edən xidmətlər göstərərkən əldə olunan məlumat müvafiq müəlliflərin yazılı razılığı olmadan istifadə oluna bilməz.

**Həmmüəlliflik hüququ**

Müəlliflik təqdim edilmiş tədqiqatın konsepsiyasına, dizaynına, yerinə yetirilməsinə və ya şərhinə əhəmiyyətli töhvələr vermiş şəxslərlə məhdudlaşdırılmalıdır. Əhəmiyyətli töhvələr vermiş bütün şəxslər həmmüəllif hesab olunmalıdır. Tədqiqatın hansısa mərhələlərində iştirak etmiş digər şəxslər öz razılıqları olmaqla həmmüəllif kimi qeyd olunmalıdır. Müəllif məqalənin son variantının bütün həmmüəlliflər tərəfindən baxılmasına, təsdiq olunmasına və nəşr üçün təqdim olunmasına birbaşa məsuliyyət daşıyır.

**Maraqların toqquşması**      

Bütün müəlliflər öz əlyazmalarında maraqların toqquşmasına səbəb ola biləcək məsələləri (əlyazmanın şərhinə və ya tədqiqat nəticələrinə təsir edə biləcək maliyyə və və s.), qeyd etməlidirlər. Elmi tədqiqat layihəsinin yerinə yetirilməsinə dəstək verən bütün maliyyə mənbələri dəqiq qeyd olunmalıdır. Açıqlanması zəruri olan potensial münaqişə səbəblərinə bəzi nümunələrə iş yerinin maraqları, məsləhətçi təşkilatların maraqları, mülkiyyət məsələləri, qonorarlar, ödənilmiş ekspert şahidliyi,  patent müraciətləri və qeydiyyatları, qrantlar və digər maliyyə məsələləri daxildir. Maraqların toqquşmasına səbəb ola biləcək məsələlər nəşr prosesinin ilkin mərhələlərində açıqlanmalıdır.

**Nəşr olunmuş məqalələrdə başlıca səhvlər**

Çap olunmuş məqaləsində mühüm səhv və ya qeyri-dəqiqliq aşkar etdikdə, redaktor və ya nəşriyyatçını bu barədə təcili məlumatlandırmaq və ya  redaktor ilə səhvi düzəltmək ya da məqaləni geri qaytarmaq üçün əlaqə saxlamaq müəllifin vəzifəsidir. Əgər redaktor və ya nəşriyyatçı məqalədə hər hansı mühüm səhvin olduğunu üçüncü tərəfdən öyrənərsə, məqaləni geri çəkmək, düzəltmək və ya məqalənin düzgünlüyü barədə sübüt təqdim etmək müəllifin öhdəliyinə düşür.

## Mənbə
jpit.az 

## Xarici keçidlər
*'''İnformasiya Texnologiyaları Problemləri'''” jurnalının rəsmi saytı
*“'''İnformasiya Texnologiyaları Problemləri'''” jurnalı 1/2013 

## Həmçinin bax
*İnformasiya Cəmiyyəti Problemləri (jurnal)